Once in a Lifetime

"Once in a Lifetime" (בעברית: "פַּעַם בַּחַיִּים") הוא שיר שהוקלט על ידי הלהקה הגרמנית גרגוריאן, מתוך אלבום הבכורה שלה, Sadisfaction (1991). הוא יצא לאור ב-10 בנובמבר 1991, בהוצאת חברת התקליטים מטרונום רקורדס, כסינגל מתוך האלבום. את השיר כתב והפיק פרנק פיטרסון עם כתיבה נוספת של תומאס שוורץ ומתיאס מייסנר. במרוצת השנים, הוקלט השיר פעמים רבות בידי מוזיקאים שונים ברחבי העולם. הוא הוקלט על ידי האחיות עוז, ופורסם כסינגל משותף עם גרגוריאן בשנת 1991. בשנת 1993 הקליטה אותו הזמרת-יוצרת האנגלייה שרה ברייטמן, כחלק מאלבום האולפן השלישי שלה, Dive שיצא לאור באותה השנה והקונספט שלו עוסק במים. בהמשך, הוקלט בידי הזמרת הספרדייה פרינססה (אנ'). היא הקליטה שתי גרסאות שונות. הראשונה הוקלטה בשפה הספרדית, בשם "Que te quiero"; היא נכללה באלבום באותו שם. השנייה הוקלטה בשפה האנגלית ונכללה באלבום I Won't Forget You משנת 1999. מילות השיר של האחרונה נלקחו מגרסתה של ברייטמן. השיר נכתב על ידי פרנק פיטרסון, תומאס שוורץ ומתיאס מייסנר והופק על ידי פיטרסון גם כן. הוא פורסם כסינגל רשמי והופץ בפורמט של תקליטור וגם של תקליט בגרסאות 7 אינץ' ו-12 אינץ'. רמיקס בלעדי בשם "Summer Mix" נכלל רק בגרסת התקליט ומעולם לא יצא בפורמט התקליטור. מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3.5 מיליון השמעות. הווידאו קליפ הרשמי של השיר פורסם ב-2 בספטמבר 2021 והועלה ליוטיוב. הוא צולם בחלקו בשחור-לבן וכולל מספר סצנות שונות. חלקים ממנו צולמו בחוף הים וניתן לראות בחורה צופה בגבר המתהלך על החול. בהמשך לכך, הם מתאחדים והמטרה היא להמחיש את הקונספט של מילות השיר, העוסקות באהבה של פעם בחיים. נכון למרץ 2024 עומד מונה הצפיות של הקליפ על למעלה מ-2 מיליון צפיות. בשנת 1993, הקליטה מחדש את "Once in a Lifetime" הזמרת-יוצרת האנגלייה שרה ברייטמן, כחלק מאלבום האולפן השלישי שלה, Dive (1993). הוא יצא לאור באותה השנה בה הוקלט, בהוצאת חברת התקליטים A&M רקורדס. הוא הופק והולחן בידי המוזיקאים המקוריים שיצרו אותו, אך שוכתב מחדש בידי ברייטמן ופיטרסון. בגרסתה של ברייטמן שולבו טקסטים חדשים שלא הופיעו בגרסה המקורית. מאוחר יותר, הקליטה הזמרת הספרדייה פרינססה את השיר גם כן בשתי גרסאות; אחת מהן הוקלטה לפי הגרסה של ברייטמן. הגרסה הראשונה הוקלטה בשם "Que te quiero" בעוד השנייה נקראה לפי השם המקורי. כחלק מהאלבום בו נכלל, ממשיך "Once in a Lifetime" את "Ship of Fools" שנמצא לפניו. לקראת סיומו, הוא ממשיך היישר ל-"Cape Horn". בשנת 1993 הוציאה שרה ברייטמן ביחד עם המפיק המוזיקלי פרנק פיטרסון את אלבום האולפן השלישי שלה, Dive. הקונספט של האלבום נוצר בהשראת האוקיינוס והמים בפרט. במסגרת הקלטות השיר, החליטה הזמרת לשכתב את השיר ולהוסיף לו מספר קטעים שכתבה בעצמה. בתחילתו, מבצעת שורות בשפה הספרדית העוסקות בפיתוי: ”כשמחשיך / אני אחכה לך / אני רוצה לשגע אותך הלילה / עם צאת הירח המלא / אני אחכה לך / היום אתה תמות בזרועותיי / מעולם לא חלמת על דבר כזה”. בהמשך לכך, היא מצהירה: ”תאפשר לי לצלול לתוך בריכה של חטאים / עור שחור ולח צמוד לעורי / הראה לי את הרצפה, קח את החוק לידיים / אני צריכה לטעום אותך יותר”. השורות האלה עוסקות ב-BDSM, שמהווה שם כולל לתפיסת זהות והעדפה רגשית המערבת פרקטיקות אירוטיות בעלות מרכיב מרכזי של יחסי שליטה. לאורכו של השיר יש עיסוק מתמשך במיניות ותשוקה עזה בין שני זוג האהובים, תוך שימוש בתיאורים שונים הבאים לבטא את כוונת הדוברת. מידע על היצירה "Once in a Lifetime" באתר מיוזיק בריינז מידע על הסינגל "Once in a Lifetime" באתר מיוזיק בריינז מידע על היצירה "Once in a Lifetime" באתר Discogs פרנק פיטרסון, תומאס שוורץ, מתיאס מייסנר Sadisfaction, 1991-07-05, נבדק ב-2024-03-08 Gregorian (3) Feat. Sisters Of Oz – Once In A Lifetime Dive, 1993-01-01, נבדק ב-2024-03-08 Once in a Lifetime, נבדק ב-2024-03-08 Gregorian - Once In a Lifetime (Original Music Video), נבדק ב-2024-03-08 Sarah Brightman - Dive, Discogs (באנגלית) Sarah Brightman – Once in a Lifetime, נבדק ב-2024-03-08 Que Te Quiero, נבדק ב-2024-03-08 Wet black leather on my skin / Show me the floor lay down the law, Genius